LEIEAVTALE NIL KLUBBHUS KVERNSTUVEIEN 5.

Det bekreftes herved at

har leid Nittedal Idrettslag’s klubbhus Kvernstuveien 5, 1482 Nittedal

**lørdag fra kl.14.00 til**

**søndag til kl.14.00**

Leien omfatter hele 1.etasje med tilhørende kjøkken samt toaletter og garderobe i 2.etasje.

**Pris inklusive vask kr. 2.750,-**

1. **Innbetaling ved kontrakts underskrift kr.1.250,- (se punkt 12)**

1. 2-3 dager på forhånd tar leietaker kontakt med Nittedal I.L. v/ Karen Johansen

tlf. 67 07 25 88 (tirsdag og onsdag mellom kl. 10 og 14), mob. 95806710 eller Finn Ove Søfting mob.41668707 for avtale om utlevering og tid/sted for tilbakelevering av nøkkel.

1. Leietaker er ansvarlig for ro og orden i og omkring klubbhuset slik at naboer ikke

blir forstyrret. **Søndag til torsdag skal det være absolutt ro fra kl. 23.00. Fredager og lørdager skal det være absolutt ro fra kl. 01.30. Berusede personer som forstyrrer ro og orden må vises bort.**

1. Leietaker plikter å ha lokalet ryddet til avtalt tidspunkt (klokka 1400). Alt som tilhører leietaker skal da være fjernet fra klubbhuset. Oppvask og all søppel må være ryddet, og kjøkkenbenker vasket og gulvene kostet/tørrmoppet for løse partikler, se pkt 5 i avtalen.

Bord og stoler skal vaskes/tørkes/støvsuges.

1. Ved ekstra mye tilgrising av lokalene utover vanlig bruk (søl på vegger, tilgrising av gulv, inventar og toaletter), må leietager dekke utgiftene til vask av dette. Dette blir å beregne som husvask/rundvask og blir dekket etter slike timesatser. Hva som regnes som ekstra mye tilgrising er opp til utleier å avgjøre.
2. All oppvask må kjøres i maskin evt. for hånd etter prosedyrer opphengt på kjøkken for

bruk av maskiner. All ren oppvask settes på de plasser som gjenstandene er hentet ifra. Se

merking på skap. Kjøkkenbenkene, bord og alt tilbehør på kjøkkenet inkl kjøleskap og

kaffemaskiner skal være rene og ryddige etter bruk, søppelet skal

være tømt i dunk med grått lokk, papir kastes i dunk med grønt lokk. Dunkene står

plassert utenfor klubbhuset ved hovedinngangen.

**Alt av tomflasker skal fjernes fra klubbhuset etter bruk!**

**Flasker kastes ikke i søppel, men tas med av leietaker til eksterne mottaksapparat for slikt.**

1. Bord og stoler settes tilbake på plass. I boden innenfor kjøkkenet står det ekstra bord, i

garderoben i 2. etasje står det ekstra stoler. Når bord og stoler har vært i bruk skal de settes tilbake på plass, **etter at de er vasket/tørket av se pkt 3**.

1. Leietaker er økonomisk ansvarlig for skader/ødeleggelser som forvoldes på bygningen

eller inventar/løsøre i leietiden.

1. Ved retur av nøkkel gis beskjed til utleier om hva som evt. er ødelagt eller fjernet i

leietiden. Herunder glass, dekketøy etc.

**Egen sjekkliste vil bli utlevert og skal krysses av ved innlevering av nøklene, se også oppslagliste på kjøkkenet.**

1. Leietaker er ansvarlig for at utearealet er ryddet og søppel fjernet når lokalene forlates.

Leietaker må påse at vinduer er forsvarlig lukket når lokalene forlates. De må også påse at alle fakler og lys er slukket før lokalet låses for kvelden.

1. Leietaker vil bli fakturert for alle omkostninger i forbindelse med unødige utrykninger etc. Leietaker må også forsikre seg om at alle gjestene har forlatt huset før man låser og går.

Hvis ikke går alarmen.

1. Leietaker er ansvarlig for at gjeldende branninstruks følges.

Ved uforsiktig bruk av ild og/eller røykmaskin som fører til utrykning fra brannvesenet, vil leietaker måtte dekke kostnadene ved brannvesenets utrykning. **Røyking inne i lokalene er ikke tillatt. All røyking må foregå utenfor klubbhuset.**

1. Betaling av leie skjer på følgende måte:

1) Kr. 1.250.- betales ved kontraktens underskrift. Kontrakten er ikke gyldig før

beløpet er innbetalt.

2) Rest av leiebeløp på kroner 1.500,- skal være betalt før utlevering av nøkkel finner sted.

3) Eventuelle krav på ødelagte glass, ekstra vask o.a. faktureres på egen faktura..

13. Avbestillingsgebyr frem til 3 uker før leie: kr. 500.-

Avbestillingsgebyr siste 3 uker kr. 1.000.-

NIL gjør oppmerksom på at klubbhuset ikke leies ut til personer under 25 år. Klubbhuset kan derfor heller ikke leies ut til andre over 25 år, for å holde selskap for de under 25 år.

Leieforholdet er ikke gyldig før kontrakt er returnert i undertegnet stand. Nittedal I.L.

står fritt til, uten ytterligere varsel, å la andre leie lokaler dersom nevnte betingelser og frister ikke overholdes.

Leietaker har lest og godtatt betingelsene for leie av Nittedal Idrettslag’s klubbhus.

Kontrakten er skrevet i 2 – to – eksemplarer hvorav ett eksemplar beholdes av leietaker og ett

eksemplar returneres i undertegnet stand innen 1 – en – uke til:

Nittedal, Nittedal,

Leietager Utleier